Եւ կը պարզուի, որ Երկիր Մետիայի կողմէ հեռասփռուած հարցազրոյցը մտածելու հսկայ պաշար կը հայթայթէ քաղաքացիական դաշտին։ Պր. Քոչարեան որոշած է մտնել քաղաքական բեմ և հանրութիւնը սուր կարիքը ունի վաղուան քաղաքական բեմի գնահատականը տալու։ Կարիքը ունի լսելու նախկին Նախագահը Վարչապետ Փաշինեանի հետ հաւասար դիրքերէ և իր անկախ եզրակացութիւնը հանելու։ Այն ինչ, որ տեղի կ՚ունենայ այսօր շատ հեռու է Ժան Ժաք Ռուսոյի «Ընկերային Պայմանագրի» սկզբունքներէն, որոնցմէ ենթադրաբար իր ներշնչումը կը յաւակնի քաղել Վարչապետ Փաշինեանի «Քաղաքացիական Պայմանագիր» Կուսակցութիւնը։